CELEX: E2016C0139
Language: fi
Date: 2016-06-28 00:00:00
Title: EFTAn valvontaviranomaisen päätös N:o 139/16/KOL, annettu 28 päivänä kesäkuuta 2016, luvan myöntämisestä Norjalle poiketa Euroopan parlamentin ja neuvoston asetuksen (EY) N:o 216/2008 lentoaikarajoituksia koskevista säännöksistä lentoliikenteen harjoittajan Widerøes Flyselskap AS osalta [2016/2014]

17.11.2016   
            
            
               FI
            
            
               Euroopan unionin virallinen lehti
            
            
               L 310/87
            
         EFTAn VALVONTAVIRANOMAISEN PÄÄTÖS
   N:o 139/16/KOL,
   annettu 28 päivänä kesäkuuta 2016,
   luvan myöntämisestä Norjalle poiketa Euroopan parlamentin ja neuvoston asetuksen (EY) N:o 216/2008 lentoaikarajoituksia koskevista säännöksistä lentoliikenteen harjoittajan Widerøes Flyselskap AS osalta [2016/2014]
   EFTAN VALVONTAVIRANOMAINEN, joka
   
      ottaa huomioon ETA-sopimuksen liitteessä XIII olevassa 66n kohdassa tarkoitetun säädöksen
      
         Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY
          (1)
         kumoamisesta, sellaisena kuin se on muutettuna, jäljempänä ’säädös’,
      sellaisena kuin se on mukautettuna ETA-sopimukseen sen pöytäkirjalla N:o 1, ja erityisesti säädöksen 14 artiklan 7 kohdan,
   
   ottaa huomioon EFTAn liikennekomitean 10 päivänä kesäkuuta 2016 antaman neuvoa-antavan lausunnon,
   ottaa huomioon EFTAn valvontaviranomaisen, jäljempänä ’valvontaviranomainen’, 13 päivänä maaliskuuta 2013 antaman päätöksen N:o 103/13/KOL, jolla liikenneasioista vastaava kollegion jäsen valtuutetaan hyväksymään eräitä päätöksiä ja toimenpiteitä (asiakirja N:o 578349),
   sekä katsoo seuraavaa:
   Norja on ilmoittanut valvontaviranomaiselle ja Euroopan lentoturvallisuusvirastolle, jäljempänä ’virasto’, aikomuksestaan myöntää lentoliikenteen harjoittajalle Widerøes Flyselskap AS poikkeus komission asetuksen (EU) N:o 965/2012 (2) liitteessä III olevien vaatimusten ORO.FTL.210 kohdan a alakohdan säännöksistä niiden kokonaistyötuntien osalta, jotka miehistön jäsenelle voidaan määrätä 7, 14 ja 28 peräkkäisen vuorokauden aikana, hyväksymällä tätä lentoliikenteen harjoittajaa koskevan yksittäisen lentoaikojen määrittelyjärjestelmän.
   Lentotoiminnan harjoittajalle ehdotettua järjestelmää kuvataan seuraavasti:
   
                
            
            
               Miehistön jäsenelle määrätyt kokonaistyöjaksot eivät saa ylittää seuraavia tuntimääriä:
               
                           1)
                        
                        
                           70 työtuntia, jotka voidaan jakaa seitsemälle peräkkäiselle vuorokaudelle 14 peräkkäisen vuorokauden jakson aikana (60 työtunnin sijaan);
                        
                     
                           2)
                        
                        
                           90 työtuntia 14 peräkkäisen vuorokauden aikana (110 työtunnin sijaan);
                        
                     
                           3)
                        
                        
                           enintään 180 työtuntia 28 peräkkäisen vuorokauden aikana (190 työtunnin sijaan) mahdollisimman tasaisesti kyseiselle ajanjaksolle jaettuna.
                        
                     
         Lentotoiminnan harjoittajalle ehdotettu lentäjien ja matkustamomiehistön työvuorojärjestelmä (7 vuorokautta työtä / 7 päivää vapaata) johtuu sen toiminnasta lentoreiteillä, jotka suuntautuvat Norjan alueellisille lentoasemille ja lähtevät niiltä, sekä siitä, että sen miehistön jäsenet kulkevat kotipaikastaan miehistön päätoimipaikkaan.
   Valvontaviranomainen katsoo Euroopan lentoturvallisuusviraston arvioinnin perusteella, että tämä muutos voisi tarjota vastaavan turvallisuustason kuin soveltamalla asetuksen (EU) N:o 965/2012 liitteessä III olevien vaatimusten ORO.FLT.210 kohdan a alakohtaa, edellyttäen, että liitteessä kuvatut ehdot täyttyvät sen lisäksi, että toteutetaan lentotoiminnan harjoittajan ehdottamat haittoja lieventävät toimenpiteet, jotka luetellaan Norjan 9 päivänä joulukuuta 2015 päivätyssä kirjeessä.
   Tässä päätöksessä säädetyt toimenpiteet ovat EFTAn liikennekomitean lausunnon mukaiset,
   ON HYVÄKSYNYT TÄMÄN PÄÄTÖKSEN:
   1 artikla
   Norja saa myöntää hyväksynnän, jolla poiketaan asetuksen (EU) N:o 965/2012 liitteessä III olevien vaatimusten ORO.FTL.210 kohdan a alakohdasta ja annetaan lentotoiminnan harjoittajalle Widerøes Flyselskap AS lupa soveltaa seuraavaa yksittäistä lentoaikojen määrittelyjärjestelmää:
   
                
            
            
               Miehistön jäsenelle määrätyt kokonaistyöjaksot eivät saa ylittää seuraavia tuntimääriä:
               
                           i)
                        
                        
                           70 työtuntia, jotka voidaan jakaa seitsemälle peräkkäiselle vuorokaudelle 14 peräkkäisen vuorokauden jakson aikana;
                        
                     
                           ii)
                        
                        
                           90 työtuntia 14 peräkkäisen vuorokauden aikana; sekä
                        
                     
                           iii)
                        
                        
                           enintään 180 työtuntia 28 peräkkäisen vuorokauden aikana mahdollisimman tasaisesti kyseiselle ajanjaksolle jaettuna,
                        
                     
         edellyttäen, että liitteessä esitetyt ehdot täyttyvät ja haittoja lieventävät toimenpiteet, jotka Norja on kuvannut 9 päivänä joulukuuta 2015 päivätyssä ilmoituksessaan, toteutetaan.
   2 artikla
   Kaikki EFTA-valtiot ovat oikeutettuja soveltamaan 1 artiklassa tarkoitettuja toimenpiteitä, jotka eritellään tämän päätöksen liitteessä, edellyttäen, että toimenpiteistä ilmoitetaan säädöksen 14 artiklan 6 kohdan mukaisesti.
   3 artikla
   Tämä päätös on osoitettu Norjalle. Se on todistusvoimainen englannin kielellä.
   4 artikla
   Tämä päätös annetaan tiedoksi Norjalle, Islannille ja Liechtensteinille.
   
      Tehty Brysselissä 28 päivänä kesäkuuta 2016.
      
         
            EFTAn valvontaviranomaisen puolesta
         
         Helga JÓNSDÓTTIR
         
            Kollegion jäsen
         
         Carsten ZATSCHLER
         
            Johtaja
         
      
   
   
      (1)  EUVL L 79, 19.3.2008, s. 1.
   
      (2)  ETA-sopimuksen liitteessä XIII olevassa 66nf kohdassa mainittu säädös (Komission asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 296, 25.10.2012, s. 1), sellaisena kuin se on muutettuna), sellaisena kuin se on mukautettuna ETA-sopimukseen sen pöytäkirjalla N:o 1.
   
      LIITE
      
         POIKKEUKSEN SOVELTAMISEN EHDOT
      
      
                  i)
               
               
                  Lentotoiminnan harjoittajan on noudatettava väsymisriskin hallinnan (FRM) periaatteita asetuksen (EU) N:o 965/2012 liitteessä III olevien vaatimusten ORO.FTL.120 mukaisesti ja seurattava ehdotettujen haittoja lieventävien toimenpiteiden vaikuttavuutta jatkuvasti. Norjan siviili-ilmailuviranomaisen on hyväksyttävä väsymisriskin hallintajärjestelmä viimeistään 1 päivänä tammikuuta 2017.
               
            
                  ii)
               
               
                  Lentotoiminnan harjoittajan on saavutettava väsymisriskin hallintajärjestelmän täytäntöönpanosuunnitelman välitavoitteet, sellaisina kuin se on esittänyt ne Norjan siviili-ilmailuviranomaiselle poikkeusta koskevassa pyynnössään.
               
            
                  iii)
               
               
                  Lentotoiminnan harjoittajan on toimitettava Norjan siviili-ilmailuviranomaiselle tiedot sen lentoaikojen määrittelyjärjestelmän räätälöityjen osa-alueiden tietoaineistoon perustuvasta todentamisesta (esim. ilmoittautumisajat ja lennon jälkeinen työ), erityisesti jos ne vaikuttavat lepoon käytettävissä olevaan aikaan.
               
            
                  iv)
               
               
                  Lentotoiminnan harjoittajan on sisällytettävä väsymisriskin reaktiivisiin hallintaprosesseihinsa lentotietojen seurannan (FDM) tapahtumien kehityssuuntien seuranta lisätutkimuksia käynnistävänä tekijänä.
               
            
                  v)
               
               
                  Lentotoiminnan harjoittajan on osoitettava, että sen väsymyksen raportointijärjestelmä kehittyy kohti ennakoivampaa vaihetta ensimmäisten 24 kuukauden kuluessa poikkeuksen hyväksymisestä. Lentotoiminnan harjoittajan väsymyksen raportointijärjestelmän arvioinnin välitavoitteet sisällytetään toiminnan harjoittajan kattavaan valvontaohjelmaan.
               
            
                  vi)
               
               
                  Norjan siviili-ilmailuviranomaisen on seurattava tiiviisti ja jatkuvasti, miten lentotoiminnan harjoittajan väsymisriskin hallintajärjestelmällä tunnistetaan ja lievennetään mahdollisia väsymisriskejä poikkeuksen soveltamisen ensimmäisten 24 kuukauden aikana. Sen jälkeen Norjan siviili-ilmailuviranomaisen on valvottava lentotoiminnan harjoittajan väsymisriskin hallintajärjestelmän vaikuttavuutta osana jatkuvaa valvontatoimintaansa.
               
            
                  vii)
               
               
                  Norjan siviili-ilmailuviranomaisen on varmistettava, että 24 kuukauden kuluessa poikkeuksen myöntämisestä toteutetaan oikeasuhteinen tieteellinen arviointi myönnetyn poikkeuksen vaikutuksista. Siinä on analysoitava matkustamo- ja ohjaamomiehistön väsymystä koskevia tietoja, mukaan lukien tietoja vähintään kahdesta objektiivisesta tietolähteestä (esim. reaktioaikatesti (psychomotor vigilance test, PVT) tai aktigrafia), jotta voidaan todentaa ehdotettujen haittoja lieventävien toimenpiteiden tuloksellisuus, ja siihen on sisällyttävä vähintään seuraavat näkökohdat:
                  
                              —
                           
                           
                              suuresta lentomäärästä johtuvan suuren työtaakan aiheuttamat kumulatiivisen väsymyksen vaikutukset, ja
                           
                        
                              —
                           
                           
                              ylityön vaikutukset kumulatiiviseen väsymykseen, jotta saadaan näyttöä tehokkaiden ylityötä koskevien määräävien rajoitusten määrittämiseksi.
                           
                        Tässä arvioinnissa on tarkasteltava vähintään neljän peräkkäisen työjakson ja lepojakson vaikutuksia toiminnan huippukausien aikana toimittaessa poikkeuksen nojalla, ja siinä on otettava huomioon lentotoiminnan harjoittajan väsymisriskin hallintajärjestelmän havainnot sekä kaikki kyseisenä ajankohtana käytettävissä olevat tieteelliset tiedot ja sääntelykehys.
               
            
                  viii)
               
               
                  Valvontaviranomaiselle ja virastolle on esitettävä viimeistään kahden vuoden kuluttua poikkeuksen soveltamisen alkamisesta raportti myönnetyn poikkeuksen vaikutuksista yhdessä vii kohdassa tarkoitetun arvioinnin kanssa.
               
            
                  ix)
               
               
                  EFTAn valvontaviranomainen tarkastelee myönnettyä poikkeusta uudelleen Euroopan lentoturvallisuusviraston avustamana ottaen huomioon edellä mainitun raportin ja arvioinnin ja varaa itselleen oikeuden muuttaa poikkeusta taikka keskeyttää sen soveltamisen tai kumota sen, jos se katsoo sen tarpeelliseksi, kun otetaan huomioon kyseisessä vaiheessa käytettävissä olevat todisteet.